Document ID: 32008D0816

DECIZIA COMISIEI
din 20 octombrie 2008
de modificare a Deciziei 2003/467/CE privind declararea anumitor regiuni administrative din Polonia ca fiind oficial indemne de leucoza enzootică bovină
[notificată cu numărul C(2008) 5987]
(Text cu relevanță pentru SEE)
(2008/816/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 64/432/CEE a Consiliului din 26 iunie 1964 privind problemele de inspecție veterinară care afectează schimburile intracomunitare cu bovine și porcine (1), în special anexa D capitolul I secțiunea E,
întrucât:
(1)
Anexa D la Directiva 64/432/CEE prevede că un stat membru sau o parte a unui stat membru poate fi considerat (considerată), în ceea ce privește efectivele de bovine, ca fiind în mod oficial indemn (indemnă) de leucoza enzootică bovină atunci când sunt îndeplinite anumite condiții stabilite prin directiva respectivă.
(2)
Listele regiunilor din statele membre declarate ca fiind indemne de leucoza enzootică bovină sunt menționate în Decizia 2003/467/CE a Comisiei din 23 iunie 2003 de stabilire a statutului oficial de indemne de tuberculoză, bruceloză și leucoză enzootică bovină pentru efectivele de bovine din anumite state membre și regiuni din state membre (2).
(3)
Polonia a prezentat deja Comisiei documentația care demonstrează îndeplinirea condițiilor corespunzătoare prevăzute în Directiva 64/432/CE referitoare la 29 regiuni administrative (powiaty) din cadrul unităților administrative superioare (voivodate) Mazowieckie, Podlaskie și Warminsko-mazurskie, necesară pentru ca regiunile respective să poată fi considerate oficial regiuni ale Poloniei indemne de leucoza enzootică bovină.
(4)
În urma evaluării documentației respective, regiunile (powiaty) în cauză din Polonia ar trebui recunoscute ca regiuni indemne de leucoza enzootică bovină ale acestui stat membru.
(5)
Prin urmare, Decizia 2003/467/CE ar trebui modificată în consecință.
(6)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa III la Decizia 2003/467/CE se modifică în conformitate cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 20 octombrie 2008.

Labels: 18
15
6